Banglo Berkunci

Banglo Berkunci merupakan filem seram Malaysia 2015 arahan Dharma Aizat terbitan Mangkin Prestij. Filem ini ditayangkan pada 20 November 2015.Nannie Isa (27 November 2015). Siapakah Penghuni Sebenar Banglo Berkunci? Kitepunye. Dicapai pada 20 Julai 2018.

Plot
Mengisahkan tentang 3 orang anak muda, Danny, Boy dan Adam yang suka melakukan aktiviti paranormal. Mereka gemar memilih tempat-tempat mistik untuk mencari kepastian tentang adakah benar hantu itu wujud. Satu hari mereka telah pergi ke sebuah banglo, dimana banglo tersebut mempunyai sejarah hitam. Penghuni banglo itu dikatakan telah membunuh ahli keluarganya tanpa sedar, dan perkara tersebut telah viral di laman sosial.

Tiga anak muda ini tetap ingin menerokai kejadian misteri, disebalik banglo itu. Tapi sebelum masuk, mereka perlu mematuhi syarat yang mereka hanya boleh “masuk selepas Isyak dan keluar selepas subuh“. Tapi kenapa? Pelbagai perkara yang terjadi selepas mereka bertiga cuba untuk mengesan entiti yang sering diperkatakan oleh masyarakat tentang banglo tersebut.

Pelakon
 Intan Ladyana sebagai Kesuma
 Adibah Yunus sebagai Boy
 Fadlan Hazim sebagai Danny
 Fahmy Reza sebagai Adam
 Iskandar Nor sebagai Reza
 Ikmal Amry sebagai Sukri
 Zakaria Zahid sebagai Khalid
 Firdaus Ghufran sebagai Maliqi

Penerbitan
Banglo Berkunci diarahkan oleh Dharma Aizat dengan idea asal oleh panel skrip MIG, ia merupakan filem ketiga arahannya selepas Ia Wujud (2014) dan Jalan Puncak Alam (2015). Dharma menghadapi cabaran besar ketika penggambaran dijalankan termasuk kekangan masa. Filem ini mengambil masa 10 hari untuk disiapkan.Ashraff Nasser (26 November 2015). Cabaran 10 hari arah filem Banglo Berkunci Cinema Online. Dicapai pada 20 Julai 2018.Dharma Aizat shot "Banglo Berkunci" in only 10 days The Hive Asia (26 November 2015). Dicapai pada 20 Julai 2018.

Keluaran dan sambutan
Banglo Berkunci dikeluarkan pada 20 November 2015, sambutan yang diterima amat positif di kalangan pengkritik filem. Aqmar Mustaza dari Sinar Harian mempunyai pandangan tersendiri: "...karya ini mempunyai sebuah jalan cerita yang menarik, bersesuaian dengan kisah-kisah rumah yang dikatakan berhantu seperti yang diceritakan oleh pihak tertentu."Aqmar Mustaza (28 November 2015). Banglo Berkunci penuh debaran, kejutan Sinar Harian. Dicapai pada 20 Julai 2018.

Rujukan

Pautan luar


Kategori:Filem 2015
Kategori:Filem Malaysia tahun 2015
Kategori:Filem seram Malaysia
Kategori:Filem arahan Dharma Aizat